## Zakon o izmjenama i dopunama Zakona o novčanim poticajima i naknadama u poljoprivredi i ribarstvu

### NN 12/2001 (14.2.2001.), Zakon o izmjenama i dopunama Zakona o novčanim poticajima i naknadama u poljoprivredi i ribarstvu

# ZASTUPNIČKI DOM HRVATSKOGA SABORA

223

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O NOVČANIM POTICAJIMA I NAKNADAMA U POLJOPRIVREDI I RIBARSTVU

Proglašavam Zakon o izmjenama i dopunama Zakona o nov­čanim poticajima i
naknadama u po­ljoprivredi i ribarstvu, koji je donio Zastupnički dom
Hrvatskoga sabora na sjednici 2. ve­ljače 2001.

Broj: 01-081-01-378/2
Zagreb, 6. ve­ljače 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O NOVČANIM POTICAJIMA I NAKNADAMA U POLJOPRIVREDI I RIBARSTVU

Članak 1.

U Zakonu o novčanim poticajima i naknadama u poljoprivredi i ribarstvu
(»Narodne novine«, br. 29/99., 105/99., 46/00. i 101/00.) članak 5. mijenja se
i glasi:

»Pravo na novčani poticaj ostvaruje se za:

1. proizvodnju kravljeg, kozjeg i ovčjeg mlijeka,

2. uzgoj uzgojno valjanog rasplodnog podmlatka goveda, svinja, ovaca,
koza, konja, kunića, peradi i selekcioniranih matica pčela,

3. držanje uzgojno valjanih rasplodnih grla izvornih i zašti­ćenih
pasmina,

4. proizvodnju umatičene ždrebadi toplokrvnih pasmina (osim lipicanske),

5. testiranje uzgojno valjanih životinja,

6. nabavu uzgojno valjanih životinja,

7. proizvodnju sjemena (sperme) uzgojno valjanih bikova i nerasta,

8. provedbu uzgojnog programa u govedarstvu,

9. držanje osnovnog stada goveda, ovaca i koza na stra­teškom području
utvrđenom ovim Zakonom,

10. tov stoke u govedarstvu i svinjogojstvu,

11. proizvodnju meda,

12. uzgoj pernate divljači,

13. proizvodnju ribljeg brašna,

14. provedbu uzgojno selekcijskih mjera u stočarstvu i zdrav­stvenu
zaštitu mlijeka,

15. proizvodnju žita, uljarica, šećerne repe i sjemena povrća,

16. proizvodnju duhana,

17. proizvodnju loznih sadnica (cjepova) preporučenih sorti, sadnica
maslina preporučenih sorti, sadnica lavande preporučenih sorti,

18. proizvodnja plodova maslina za preradu,

19. podizanje novih višegodišnjih nasada u voćarstvu,

20. podizanje novih nasada vinograda,

21. proizvodnju grožđa na otocima, poluotoku Pelješcu, op­ći­nama
Dubrovačko primorje, Konavle, Župa dubrovačka, Seget Donji, Marina i Primošten,
te područjima grada Dubrovnika i grada Šibenika,

22. proizvodnju mlađi autohtonih vrsta bijele morske ribe komarče
(Sparus aurata), lubina (Dicentrarchus labrax), pica (Diplodus puntazzo) i
zubaca (Dentex dentex) iz mrijesta domaćih autohtonih matičnih stokova,

23. uzgoj autohtonih vrsta bijele morske ribe, komarče (Sparus aurata),
lubina (Dicentrarchus labrax), pica (Diplodus puntazzo) i zubaca (Dentex
dentex),

24. uzgoj školjaka,

25. uzgoj slatkovodne ribe,

26. proizvodnju svih vrsta ribljih proizvoda od domaćeg ulova male plave
ribe (srdele, inčuna i papaline) i proizvodnje svih vrsta proizvoda od domaćeg
uzgoja slatkovodnih riba (u daljnjem tekstu: riblji proizvodi),

27. lavandino ulje.«

Članak 2.

Članak 6. mijenja se i glasi:

»Novčani poticaji iz članka 5. ovoga Zakona iznose za:

|  |  |
| --- | --- |
| 1. mlijeko dobiveno od: | |
| 1) krava | 0,55 kn po litri |
| 2) krava na strateškom području | 0,90 kn po litri |
| 3) ovaca i koza | 1,00 kn po litri |
| 4) ovaca i koza na strateškom  području | 1,50 kn po litri |
| 2. uzgojno valjani rasplodni podmladak: | |
| 1) umatičena goveda | 1.480,00 kn po grlu |
| 2)umatičena goveda na        strateškom području | 2.000,00 kn po grlu |
| 3) umatičene ovce i koze | 450,00 kn po grlu |
| 4) umatičene ovce i koze na | |
| strateškom području | 650,00 kn po grlu |
| 5) upisane ovce i koze | 200,00 kn po grlu |
| 6) upisane ovce i koze na strateškom | |
| području | 300,00 kn po grlu |
| 7) umatičene svinje | 530,00 kn po grlu |
| 8) umatičene svinje na   strateškom području | 720,00 kn po grlu |
| 9) umatičeni upisani konji | 1.850,00 kn po grlu |
| 10) umatičeni i upisani konji na  strateškom području | 2.500,00 kn po grlu |
| 11) uzgojno valjani kunići | 10,00 kn po grlu |
| 12) uzgojno valjana perad | 12,00 kn po komadu |
| 13) uzgojno valjane odabrane        matice pčela | 30,00 kn po komadu |
| 3. uzgojno valjana rasplodna        grla izvornih i zaštićenih pasmina: | |
| 1) goveda – pasmine istarsko       govedo i slavonsko-srijemski       podolac: | |
| a) ženska grla | 2.000,00 kn po grlu |
| b) ženska grla po telenju | 5.000,00 kn |
| c) muška odabrana grla | 5.500,00 kn po grlu |
| 2) konji – pasmine lipicanac,   hrvatski posavac,  međimurski konj   i hrvatski hladnokrvnjak: | |
| a) ženska grla | 700,00 kn po grlu |
| b) ženska grla po ždrebljenju | 1.500,00 kn po grlu |
| c) muška odabrana grla | 1.850,00 kn po grlu |
| 3) svinje – pasmine turopoljska        i crna slavonska: | |
| a) ženska grla | 250,00 kn po grlu |
| b) ženska grla po prasenju | 550,00 kn |
| c) muška odabrana grla | 750,00 kn po grlu |
| 4) ovce – pasmine dubrovačka        ruda, istarska i cigaja | |
| a) ženska grla | 150,00 kn po grlu |
| b) ženska grla po janjenju | 400,00 kn |
| c) muška odabrana grla | 350,00 kn po grlu |
| 5) magarci – domaćeg uzgoja | |
| a) ženska grla | 250,00 kn po grlu |
| b) ženska grla po pulenju | 750,00 kn |
| c) muška odabrana grla | 600,00 kn po grlu |
| 6) purani – pasmine zagorski puran | |
| a) ženska grla | 110,00 kn po grlu |
| b) muška odabrana grla | 140,00 kn po grlu |
| 4. proizvodnju umatičene ždrebadi:  toplokrvne pasmine konja | 1.850,00 kn po ždrebetu |
| 5. testiranje uzgojno valjanih životinja: | |
| 1) performance test bika: | |
| a) za korištenje putem umjetnog  osjemenjivanja | 5.000,00 kn po grlu |
| b) za korištenje putem prirodnog pripusta | 2.600,00 kn po grlu |
| 2) progeni test bikova na tovne  osobine | 2,50 kn po kg žive mase |
| 3) performance test ovnova i jarčeva za korištenje putem prirodnog pripusta | 500,00 kn po grlu |
| 4) test radne sposobnosti pastuha | 2.500,00 kn po grlu |
| 5) testiranje matica pčela | 100,00 kn po matici |
| 6. nabavu uzgojno valjanih životinja: | |
| 1) bikovi: | |
| za korištenje putem  umjetnog  osjemenjivanja | 3.000,00 kn po grlu |
| b)  za korištenje putem  prirodnog pripusta | 1.500,00 kn po grlu |
| c) ženska telad za uzgoj | 1.000,00 kn po grlu |
| 2) nerastovi: | if !supportEmptyParas endif |
| a) za korištenje putem umjetnog  osjemenjivanja | 1.500,00 kn po grlu |
| b) za korištenje putem prirodnog pripusta | 1.300,00 kn po grlu |
| 7. proizvodnju sjemena uzgojno  valjanih bikova: | if !supportEmptyParas endif |
| 1) sjeme elitnog bika | 14,40 kn po dozi |
| 2) sjeme pozitivno testiranog bika | 11,20 kn po dozi |
| 3) sjeme pozitivno testiranog bika, jedna osobina negativna | 6,40 kn po dozi |
| 4) sjeme djelomično testiranog bika | |
| – pozitivan test | 7,20 kn po dozi |
| 5) sjeme bika u testu | 3,20 kn po dozi |
| 6) sjeme nerasta | 5,00 kn po dozi |
| 8. poticaj provedbe uzgojnog        programa u govedarstvu: | |
| if !supportEmptyParas endif |  |
| 1) nabava sjemena bikovskih   očeva | 70,00 kn po dozi |
| 2) poticaj proizvođaču pozitivno  testiranog bika u performance  testu čija je namjena korištenje  za umjetno osjemenjivanje | 1.000,00 kn po biku |
| 9. držanje osnovnog stada na strateškom području: | if !supportEmptyParas endif |
| 1) krave u sustavu krava-tele | 800,00 kn po grlu |
| 2) krave za proizvodnju mlijeka | 300,00 kn po grlu |
| 3) ovce i koze | 75,00 kn po grlu |
| 10. poticaj tova stoke: | if !supportEmptyParas endif |
| 1) nabava teladi za tov | 800,00 kn po grlu |
| 2) utovljene svinje | 100,00 kn po grlu |
| 11. poticaj proizvodnje meda | 4,50 kn po kg |
| 12. uzgoj pernate divljači: | |
| 1) fazanski pilići | 7,00 kn po komadu |
| 2) fazani za lov | 12,00 kn po komadu |
| 3) divlji pačići | 7,00 kn po komadu |
| 13. poticaj proizvodnje ribljeg  brašna | 0,20 kn po kg |
| 14. poticaj za doprinos razvoju        stočarske proizvodnje: | |
| 1) provedba uzgojno selekcijskih  mjera u stočarstvu | 19,00 kn/1000 litara mlijeka |
| 2) provedba programa zdravstvene zaštite  mlijeka | 2,70 kn/1000 litara mlijeka |
| 15. proizvodnju žita, uljarica,        šećerne repe i sjemena povrća: | |
| 1) pšenice | 1.610,00 kn po hektaru |
| 2) durum pšenice | 1.630,00 kn po hektaru |
| 3) ječma - pivarskog | 1.500,00 kn po hektaru |
| 4) ječma stočnog | 1.000,00 kn po hektaru |
| 5) raži | 1.500,00 kn po hektaru |
| 6) kukuruza | 1.000,00 kn po hektaru |
| 7) suncokreta | 2.250,00 kn po hektaru |
| 8) soje | 1.660,00 kuna po hektaru |
| 9) uljane repice | 2.250,00 kn po hektaru |
| 10) šećerne repe | 3.000,00 kn po hektaru |
| 11) zob | 1.000,00 kn po hektaru |
| 12) sjemena povrća | 2.000,00 kn po hektaru |
| 16. proizvodnju lista duhana | 4,80 kn po kg |
| 17. proizvodnju sadnica: | |
| 1) loznih sadnica (cijepova)  preporučenih sorti | 1,00 kn po komadu |
| 2) sadnica maslina preporučenih sorti | 5,00 kn po komadu |
| 3) sadnica lavande preporučenih sorti | 5,00 kn po komadu |
| 18. proizvodnju plodova maslina za preradu | 1,00 kn po kg |
| 19. podizanje novih višegodišnjih         nasada u voćarstvu: | |
| 1) jabuke: | |
| a – na ostalom području | 19.400,00 kn po hektaru |
| b – na strateškom području | 25.850,00 kn po hektaru |
| 2) kruške: | |
| a – na ostalom području | 19.400,00 kn po hektaru |
| b – na strateškom području | 25.850,00 kn po hektaru |
| 3) višnje: | |
| a – na ostalom području | 10.800,00 kn po hektaru |
| b – na strateškom području | 14.350,00 kn po hektaru |
| 4) breskve: | |
| a – na ostalom području | 13.600,00 kn po hektaru |
| b – na strateškom području | 18.100,00 kn po hektaru |
| 5) šljive: | |
| a – na ostalom području | 9.000,00 kn po hektaru |
| b – na strateškom području | 12.000,00 kn po hektaru |
| 6) mandarine: | |
| a – na ostalom području | 21.600,00 kn po hektaru |
| b – na strateškom području | 28.700,00 kn po hektaru |
| 7) bademi: | |
| a – na ostalom području | 7.300,00 kn po hektaru |
| b – na strateškom području | 9.750,00 kn po hektaru |
| 8) orasi: | |
| a – na ostalom području | 11.200,00 kn po hektaru |
| b – na strateškom području | 14.900,00 kn po hektaru |
| 9) lješnjaci: | |
| a – na ostalom području | 7.300,00 kn po hektaru |
| b – na strateškom području | 9.750,00 kn po hektaru |
| 10) masline: | |
| a – na ostalom području | 18.000,00 kn po hektaru |
| b – na strateškom području | 23.900,00 kn po hektaru |
| 11) trešnje: | |
| a – na ostalom području | 14.650,00 kn po hektaru |
| b – na strateškom području | 19.500,00 kn po hektaru |
| 20. podizanje novih vinograda: | |
| 1) na strateškom području | 40.000,00 kn po hektaru |
| 2) u ostalom dijelu Hrvatske | 28.000,00 kn po hektaru |
| 21. proizvodnju grožđa na otocima, poluotoku Pelješcu, općinama Dubrovačko primorje, Konavle, Župa dubrovačka, Seget Donji, Marina i Primošten te područjima grada Dubrovnika i grada Šibenika | 3.000,00 kn po hektaru |
| 22. proizvedenu mlađ autohtonih vrsta bijele morske ribe komarče  (Sparus aurata), lubina (Dicentrarchus labrax), pica (Diplodus puntazzo) i zubaca (Dentex dentex) iz mrijesta domaćih autohtonih matičnih stokova do mase 20 g/kom | 0,25 kn po komadu |
| 23. uzgoj autohtonih vrsta bijele        morske ribe (komarče, lubina,        pica i zubaca): | |
| 1) na otocima | 7,00 kn po kg |
| 2) na kopnu | 5,00 kn po kg |
| 24. uzgoj školjaka: | |
| 1) dagnje | 1,00 kn po kg |
| 2) kamenica | 0,50 kn po komadu |
| 25. uzgoj slatkovodne ribe: | |
| 1) šaran, amur i tolstolobik | 4,00 kn po kg |
| 2) linjak, pastrva, smuđ, som i štuka | 6,00 kn po kg |
| 26. proizvodnju ribljih proizvoda: | |
| 1) na otocima | 3,40 kn po kg |
| 2) na kopnu | 2,85 kn po kg |
| 27.  proizvodnju lavandina ulja | 50,00 kn po litri.« |

Članak 3.

U članku 10. stavku 1. brišu
se riječi: “i hrvatskog hladno­krv­njaka”.

Članak 4.

U članku 12. stavku 1. riječ “rasplodnjaka”
zamjenjuje se riječju “životinja”.

Iza stavka 3. dodaju se novi
stavci 4. i 5. koji glase:

“(4) Novčani poticaji iz
stavka 1. ovoga članka isplaćivat će se za nabavku najmanje 5 grla ženske
teladi do 31. prosinca 2001., a od 1. siječnja 2002. za nabavku najmanje 20
grla ženske teladi.

(5) Korisnik novčanog
poticaja za nabavu grla iz stavka 4. ovoga članka dužan ih je uzgojiti te ih
kao steone junice ponuditi na prodaju.”

Dosadašnji stavak 4. postaje
stavak 6.

Članak 5.

U članku 15. stavak 2. mijenja
se i glasi:

“Novčani poticaj iz stavka 1.
ovoga članka isplaćivat će se korisniku jednom godišnje po grlu ako ima
najmanje 10 krava u sustavu krava-tele, tri krave u stadu mliječnih krava,
odnosno 20 ovaca ili 10 koza osnovnog stada.”

Članak 6.

Članak 16. mijenja se i
glasi:

“(1) Korisnici novčanog
poticaja za nabavu teladi za tov iz članka 5. točke 10. ovoga Zakona jesu
fizičke i pravne osobe koje su tijekom 30 dana kupile i/ili stavile u tov
najmanje 10 teladi domaćeg podrijetla.

(2) Zahjtev za isplatu
novčanog poticaja iz stavka 1. ovoga članka u iznosu od 600,00 kuna korisnik
podnosi nakon što je telad stavljena u tov.

(3) Zahtjev za isplatu
preostalog novčanog poticaja u iznosu od 200,00 kuna korisnik je dužan
podnijeti nakon prodaje istih utovljenih grla (najmanje težine 450 kg) pravnoj
ili fizičkoj osobi, koja ima registriran objekt upisan u Upisnik iz članka 7.
ovoga Zakona. Zahtjev za isplatu preostalog iznosa novčanog poticaja korisnik
je dužan podnijeti najkasnije u roku od 15 mjeseci od dana stavljanja grla u
tov.

(4) Korisnici novčanog
poticaja za tov svinja iz članka 5. točke 10. ovoga Zakona jesu fizičke i
pravne osobe koje su isporučile za klanje tijekom 30 dana najmanje 25
utovljenih svinja domaćeg podrijetla, prosječne težine od 90 do 130 kg, prav­noj
ili fizičkoj osobi koja ima registrirani objekt upisan u Upisnik iz članka 7.
ovoga Zakona.

(5) Pravo na novčani poticaj
ostvaruju pravne ili fizičke osobe koje su prodale i isporučile utovljene
svinje kod kojih je obavljena ocjena i klasifikacija polovica na liniji klanja.

(6) Iznos novčanog poticaja
za utovljene i isporučene svinje odredit će se na način da se novčani poticaj
iz članka 6. točke 10. podtočke 2. ovoga Zakona uskladi prema prosječnoj klasi
ispo­ručenih svinja.

(7) Način usklađenja iz
stavka 6. ovoga članka propisat će ministar.”

Članak 7.

U članku 19. stavku 1.
riječi: “mesno, koštano, i” brišu se, a u stavku 1. i 2. brišu se riječi:
“mesnog, koštanog i”.

Članak 8.

U članku 21. stavak 3.
mijenja se i glasi:

“Novčani poticaj iz stavka 1.
ovoga članka isplaćuje se korisnicima koji imaju odobrene minimalne proizvodne
površine od jedan, dva odnosno tri hektara po kulturi u dva dijela, i to prvi
dio nakon dostavljene dokumentacije nadležnog ureda o veličini odobrene
površine, a drugi dio nakon dostavljene dokumentacije o ostvarenom urodu.”

Iza stavka 3. dodaju se novi
stavci 4., 5. i 6. koji glase:

“(4) Minimalne proizvodne
površine od tri hektara iz stavka 3. ovoga članka odnose se na sljedeće
županije:

1. Osječko-baranjsku,

2. Vukovarsko-srijemsku,

3. Brodsko-posavsku,

4. Požeško-slavonsku i

5. Virovitičko-podravsku.

(5) Minimalne proizvodne
površine od dva hektara iz stavka 3. ovoga članka odnose se na sljedeće
županije:

1. Zagrebačku,

2. Sisačko-moslavačku,

3. Bjelovarsko-bilogorsku,

4. Ličko-senjsku i

5. Primorsko-goransku
županiju.

(6) Minimalne proizvodne
površine od jednog hektara iz stav­ka 3. ovoga članka odnose se na sljedeće
županije:

 1. Krapinsko-zagorsku,

 2. Karlovačku,

 3. Varaždinsku,

 4. Koprivničko-križevačku,

 5. Zadarsku,

 6. Šibensko-kninsku,

 7.
Splitsko-dalmatinsku,

 8. Istarsku,

 9.
Dubrovačko-neretvansku,

10. Međimursku i

11. Grad Zagreb.”

Dosadašnji stavci 4., 5., 6.
i 7. postaju stavci 7., 8., 9. i 10.

Članak 9.

Članak 27. stavak 2. mijenja se i glasi:

“Novčani poticaj iz stavka 1. ovoga članka isplaćuje se godišnje i to
korisnicima koji proizvode grožđe na površini od najmanje 0,25 hektara
vinograda.”

Članak 10.

Članak 28. mijenja se i glasi:

“(1) Korisnici novčanog poticaja iz članka 5. točke 22. ovoga Zakona
jesu fizičke i pravne osobe koje proizvedenu mlađ autohtonih vrsta bijele
morske ribe komarče (Sparus aurata), lubina (Dicentrarchus labrax), pica
(Diplodus puntazzo) i zubaca (Dentex dentex) prodaju i/ili koriste za vlastitu
proizvodnju konzumne ribe.

(2) Korisnici novčanih poticaja iz članka 5. točke 23., 24. i 25. ovoga
Zakona jesu uzgajivači koji prodaju i isporuče uzgojene ribe i školjke.”

if !supportEmptyParas endif

Članak 11.

Ovaj Zakon stupa na snagu danom objave u »Narodnim novinama«, osim odredbe
članka 6. točka 18., koja se primjenjuje od 1. listopada 2001.

Odredbe članka 21. stavka 3., 4., 5. i 6. primjenjuju se od 1. siječnja
2002.

Klasa: 320-01/01-01/01
Zagreb, 2. veljače 2001.

ZASTUPNIČKI DOM
HRVATSKOGA SABORA

Predsjednik
Zastupničkog doma Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 12/2001-223
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)